section_heading: Reichskreditkassenschein na području NDH
paragraph_text: Od dana 25. travnja 1941. godine, Ministarstvo narodnog gospodarstva i njegov Odjel za državne financije dopuštalo je da pučanstvo NDH preko odgovarajućih novčanih zavoda prima od njemačkih vojnika novčanice s oznakama „Reichskreditkassenschein”. Te su se novčanice mogle zamjenjivati u omjeru 1:20, tj. za jednu takvu marku moglo se zakonski dobiti dvadeset dinara (nešto kasnije kuna). Odlukom broj 2.702-1941. Odsjeka za novčarstvo i osiguranje Državne riznice NDH od 12. kolovoza 1941. godine, povučene su iz optjecaja i potpuno je zabranjena bilo kakva njihova zamjena za kune nakon 23. kolovoza 1941.<ref>Njemačke novčanice Reichskreditkassenschein – sredstvo plaćanja u NDH